《高阳台 残雪》
清代·朱祖谋

飘树烟零，封阶粉退，馀寒犹冱菭文。画意无多，寻常埋没芳尘。

菭阳著意相怜惜，是愁心、不耐温存。且销他、一额凉蟾，来伴深尊。

东阑步玉人归否，剩篝香半灺，衾绣孤温。依约檐声，隔帘滴到黄昏。

朝来便化春潮去，问何人、省识冰魂。谢东风、不当花看，为刬愁根。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。